بەرنامەکانی TV بەرنامەکانی ڕادیۆ بەرهەمەکانی کوردستان24 هەڤپەیڤین ئینفۆگرافیک ئەرشیڤ فۆتۆستۆری هەڵبژاردنی عێراق نەخشەی ئینتەرئەکتیڤ کاندیدەکان
Radio
TV
هەواڵ
کوردستان عێراق تورکیا ئێران سووریا رۆژهەڵاتی ناوەڕاست جیهان
ئابووری
وەرزش
كولتوور
هونەری رۆشنبیری
ژیان
کۆمەڵایەتی تەندروستی زانست و تەکنەلۆژیا
وتار
زیاتر
بەرنامەکانی TV بەرنامەکانی ڕادیۆ بەرهەمەکانی کوردستان24 هەڤپەیڤین ئینفۆگرافیک ئەرشیڤ فۆتۆستۆری هەڵبژاردنی عێراق نەخشەی ئینتەرئەکتیڤ کاندیدەکان
Radio
TV
Kurdî
English
Türkçe
فارسی
عربي
كوردی
وتار
بڵند نەورەس
کورد لە لوتکەی بڕیاری نێودەوڵەتیدا
22:27 2022/02/18
بەشداریکردنی ھەردوو بەڕێزان نێچیرڤان بارزانی سەرۆکی ھەرێمی کوردستان و مەسرور بارزانی سەرۆکی حکومەتی ھەرێمی کوردستان، لە یەکێک لە گەورەترین و کاریگەرترین دیدارە سیاسی و دیبلۆماسییەکانی جیھاندا لە میونشن بۆ پرسی ئاسایش، ھێمایەکی نێودەوڵەتییە بۆ کاریگەری ئەم دوو سەرکردە نێودەوڵەتییەی کوردستان.
کۆنفرانسی میونشن، سەکۆیەکی جیھانییە بۆ کۆبونەوە و گفتوگۆکردنی خاوەن بڕیارەکانی جیھان لەسەر بابەتی ئاسایش و وزە و ئابووری و سیاسەت و ژینگە.
لە پەراوێزەکانیشدا گفتوگۆی دوو لایەنە دەکرێت لەنێوان خاوەن بڕیارەکاندا.
دیدارە جیاجیا و ھاوبەشەکانی ھەردوو بەڕێزان سەرۆکی ھەرێم و سەرۆکی حکومەت لە کۆنفرانسەکەدا بە نوێنەرایەتی ھەرێمی کوردستان، بەڵگەن بۆ ئەوەی کە ھەرێمی کوردستان ئامادەیی و کاریگەری ھەیە لەسەر ھاوکێشەکانی رۆژھەڵاتی ناوڕاست و لە پرسی ئاسایشدا ھۆکارن بۆ سەقامگیری ناوچەکە و شکاندنی داعشیش بە ھاوکاری ھاوپەیمانان و لە سەر دەستی پێشمەرگەو بە رابەرایەتی سەرۆک بارزانی، بۆتە فاکتێکی نێودەوڵەتی و بە گرنگی زۆرەوە لێی دەڕوانرێت.
لە پرسی وزەدا نەوتی ھەرێمی کوردستان چەسپاوە لە سەر نەخشەی وزەی جیھاندا و بابەتی غازی سروشتی ھەرێمی کوردستانیش، دەبێتە کێبڕکێکاری غازی سروشتی ئێران و روسیا، بە رووی ناوچەکە و ئەوروپادا.
ئەم پرسانە و چەندانی تر پرۆپۆزەڵی سەرمێزی گفتوگۆکانی بەردەم سەرۆکی ھەرێم و سەرۆکی حکومەتن لەگەڵ سەرۆک و سەرکردە و خاوەن بڕیارەکانی جیھاندا.
ھەرێمی کوردستان لە رێگەی دانایی لە مامەڵەکردنی دوورمەودا و درێژخایەنی ستراتیژی و سیاسییەوە، رۆڵی لە ھەندێک دەوڵەت زیاترە، کۆمەڵگەی نێودەوڵەتی و تایبەت خاوەن بڕیارەکان باش لەم بەھا باڵایە تێگەیشتوون و دەخوازن ھەرێمی کوردستان ببەستنەوە بە بەرژەوەندییەکانی خۆیانەوە.
سیاسەتیش کرۆکەکەی دۆزینەوەی بەرژەوەندی ھاوبەشە لەسەر بنەمای سودی ھەمە لایەنە بۆ ھەمووان، ھەر ئەم سەنگ و پێگە گرنگەی ھەرێمی کوردستانیشە کە ھەردوو بەڕێزان نوێنەرایەتی دەکەن، بۆتە ھۆکاری چەندین فشار و گوشاری سیاسی و ئابووری و یاسایی لە لایەن نەخوازەکانی کوردستانەوە، بۆ ئەوەی لە ھەنگاونان خاوی بکەنەوە و ئاراستەی رەوتە راستەکە بەلاڕێدا ببەن.
ئەم بەشدارییە جێگای سرنجە و چاوی یار و نەیاری لەسەرە، بەڵام سەرەڕای ھەرشتێک، پرۆژەی کرانەوەی زیاتر بە رووی کۆمەڵگەی نێودەوڵەتیدا لە لایەن ھەرێمی کوردستانەوە پرۆژەیەکی بەردەوام و ئامانجدار و رێگای راستی گرتووە و دەرفەتی گەڕانەوە بۆ دواوی وەلاناوە و بەرەو ئاسۆیکی باشتر و گەشتر و مانادارتر بە شێنەیی بەڕێوەیە.
وتارەکانی تری نووسەر
سەرۆک بارزانی و نەخشاندنی مێژوو لە پەراوێزی پەرتوکی بارزانی و بزوتنەوەی رزگاریخوازی کورد‌-دا
23:53 2022/08/22
بخوێنه‌وه‌
پارتی لە پێگەیەکی باڵاترەوە سیاسەت دەکات
23:16 2022/04/20
بخوێنه‌وه‌
کێ دەبێت بە سەرۆك کۆمار!
17:09 2022/01/25
بخوێنه‌وه‌
سه‌رۆك بارزانی مه‌رجه‌عی بڕیاری سیاسی كوردستان و عێراقه‌
22:53 2022/01/08
بخوێنه‌وه‌
ئەمریکا خەریکی چییە؟
09:20 2017/11/08
بخوێنه‌وه‌
Kurdistan24 ©Copyright 2021
هەموو مافێک پارێزراوە
له‌سه‌ر ئه‌م شه‌پۆلانه‌
گوێ له‌ رادیۆی كوردستان24 بگره‌
ئه‌پی كوردستان24
داونڵۆد بكه‌
Eutelsat11677 H 5040
NileSat11354 V 27500
Hotbird11373 H 27500
100.7FM
SLEMANI HALABJA
99.7FM
ERBIL KIRKUK DUHOK
App Store Google Play Galaxy Store Huawei Store
نه‌خشه‌ی ماڵپه‌ڕ - سیسته‌می پاراستنی نهێنییه‌كان - ده‌رباره‌ی ئێمه‌ - په‌یوه‌ندی - فریکوێنسی و ئەپەکان - هەلی کار - ئەرشیف